text: thumb|বাংলাদেশের মানচিত্রে ময়মনসিংহ বিভাগ। ময়মনসিংহ বিভাগসহ টাঙ্গাইল ও কিশোরগঞ্জ জেলার স্থানীয় মানুষের প্রধান কথ্য ভাষা ময়মনসিংহীয়।
  
  ময়মনসিংহীয় ভাষা বা ময়মনসিংহীয় উপভাষা হলো বাংলাদেশের বৃৃহত্তর ময়মনসিংহ অঞ্চল-এর প্রধান কথ্য ভাষা। এটি বাংলা ভাষার প্রধান উপভাষাসমূহের মধ্যে অন্যতম।
  
  বিস্তার 
  ভৌগোলিকভাবেও এটি যথেষ্ট বিস্তৃত। বাংলাদেশের ময়মনসিংহ বিভাগ এর প্রায় সকল জেলাতেই এই ভাষাটি প্রচলিত। ময়মনসিংহ বিভাগের বাইরে কিশোরগঞ্জ ও টাংগাইল জেলার স্থানীয় অধিবাসীদের প্রধান কথ্য ভাষা এটি। এছাড়াও গাজীপুর ও সুনামগঞ্জ কিছু অঞ্চলের মানুষও এ ভাষায় কথা বলে।
  
  বৈশিষ্ট্য ও পার্থক্য 
   শব্দতাত্ত্বিক বৈশিষ্ট্য:-
   অন্যসকল বঙ্গালী উপভাষার মতই "চ" ও "ছ" ধ্বনির উচ্চারণ ইংরেজি "S" (আ-ধ্ব-ব: ) এবং "জ", "ঝ" ও "য" ধ্বনির উচ্চারণ ইংরেজি "Z" (আ-ধ্ব-ব: ) এ পরিবর্তিত হয়ে যায়। 
   "ই", "উ" স্বরধ্বনির অপিনিহিত ব্যবহার লক্ষ্যণীয়; যথা- "রাইখ্যা" (রেখে), "আইজ" (আজ)।
   "এ" এর উচ্চারণ অনেকসময় এ্যা হয়; যথা- "খ্যালা" (খেলা), "দ্যাশ" (দেশ)।
   "ও" ধ্বনির উচ্চারণ "উ" বা "ঊ" ধ্বনিতে পরিবর্তিত হয়; যথা- "দুয়া" (দোয়া), "লূক" (লোক)।
   কখনো কখনো অনুনাসিক স্বরধ্বনিতে অর্ধ-অনুনাসিকের ব্যবহার লক্ষ্যণীয়; যথা- "চান্দ্" (চাঁদ), "আন্ধার" (আঁধার)।
   মহাপ্রাণ ঘোষ ধ্বনি অল্পপ্রাণ ঘোষ ধ্বনিতে পরিবর্তন হয়; যথা- "দুদ" (দুধ), "বাত" (ভাত), "ম্যাগ" (মেঘ)।
   পদের আদ্যক্ষর "শ", "ষ" ও "স" ধ্বনি "হ" ধ্বনিতে পরিবর্তিত হয়ে যায়; যথা- "হামুক" (শামুক), "হালা" (শালা), "হালিক" (শালিক)।
   কিছু ক্ষেত্রে অন্ত-"ক" ও "খ" ধ্বনি "হ" হয়; যথা- "দেহা" (দেখা)।
   পদের শেষে "ট" ধ্বনির উচ্চারণ "ড" তে পরিবর্তিত হয়; যথা- "এডা" (এটা), "ব্যাডা" (ব্যাটা)।
   রূপতাত্ত্বিক বৈশিষ্ট্য-
   কর্মসম্পাদনের একবচনে "রে" বিভক্তি বসে; যথা- "হ্যারে কও" (তাকে বল)।
   ভবিষ্যৎ কালে উত্তম পুরুষের ক্রিয়াপদে "মু" বিভক্তি কিংবা "বাম‌" বসে; যথা- করমু, খাইমু, যাইমু, মারমু, করবাম, যাইবাম ইত্যাদি। 
  
  নিম্নে প্রমিত বাংলা ও ময়মনসিংহীয় উপভাষা মধ্য কিছু রূপতাত্ত্বিক পার্থক্য উপস্থাপন করা হলো:-
  
  বাংলা মাসের নাম ময়মনসিংহীয় ভাষাতে-
  
  সাহিত্য
  
  আরো দেখুন 
   বাংলা উপভাষা
   নোয়াখালীয় উপভাষা
   বরিশালি উপভাষা
  
   বঙ্গালী উপভাষা
  
  তথ্যসূত্র
  
  বিষয়শ্রেণী:বাংলা উপভাষা
title: ময়মনসিংহীয় উপভাষা